**Kollégiumi díjtámogatás**

A 2022. őszén kezdődő tanévre a PTE Általános Orvostudományi Kara és Gyógyszerésztudományi Kara a kollégiumi díj teljes összegét támogatásként biztosítja az első tanítási évben, az első helyen jelentkező és felvételt nyerő azon hallgatók számára, akik kollégiumi férőhelyre is pályázatot nyújtottak be és azt sikeresen elnyerték.

A támogatás felmenő rendszerben is érvényes a 2019/2020-as tanévtől az Általános Orvos/ Fogorvos / Gyógyszerész képzésben résztvevő hallgatók számára.

**Ki jogosult a támogatásra?**

* Azok **az első évfolyamos hallgatók**, akik a 2022-es felvételi alapeljárás során az osztatlan képzéseink egyikét (általános orvos, fogorvos, gyógyszerész, biotechnológus) jelölték meg **első helyen, és felvételt nyertek a 2022/2023-as tanévre, illetve a kollégiumba egyaránt.**
* **Felmenő rendszerben** (a 2019/2020-as tanévtől) azok a

**másod-, harmad, vagy negyedéves általános orvos, fogorvos, gyógyszerészhallgatók, akik korábban sikeresen pályáztak a díjtámogatásra és továbbra is mintatanterv szerint haladnak.**

A kedvezmény nem jár automatikusan, igényelni szükséges, a kedvezmény nem halasztható.

**A pályázati űrlap és a csatolt dokumentumok online leadási határideje:**

**2022. szeptember 16., 16:00 óra**

**A pályázathoz az alábbi dokumentumok benyújtása szükséges:**

***Első évfolyamosoknak***

- a Felvi.hu oldalról kinyomtatott, hivatalos irat, mely a jelentkezés sorrendjét és a felvétel tényét a besorolási döntéssel igazolja,
- a kollégiumi felvételről szóló értesítő e-mail.
Kérjük, legyenek kedvesek összesen egy darab PDF fájlként összefűzve, szkennelve felölteni a felsorolt dokumentumokat!

***Felsőbb évfolyamosoknak***

- hallgatói jogviszony igazolás, mely tartalmazza a hallgató MINTATANTERV szerinti haladását,

- a kollégiumi felvételről szóló értesítő irat.

Kérjük, legyenek kedvesek összesen egy darab PDF fájlként összefűzve, szkennelve felölteni a dokumentumokat!

**A jelentkezés menete:**

A kollégiumi díjtámogatásra a pályázatot **online** szükséges benyújtani.

Jelentkezési link:

<https://forms.office.com/r/jruymwzavw>

**Bővebb információ:**

Magyar Felvételi és Hallgatói Szolgáltató Iroda

7624 Pécs, Szigeti út 12., II. emelet

fhszi@aok.pte.hu

06 72 536 131